**МЕСТНА ИНИЦИАТИВНА ГРУПА „СТАМБОЛОВО – КЪРДЖАЛИ 54“**

**Приложение № 1 към Условия за кандидатстване**

**– за информация**

**ИЗПОЛЗВАНИ СЪКРАЩЕНИЯ И ОСНОВНИ ДЕФИНИЦИИ**

**По смисъла на условията за кандидатстване и условията за изпълнение:**

1. „Актив" е материален или нематериален актив по смисъла на Регламент (ЕС) № 651/2014 на Европейската комисия от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора (ОВ, L, бр. 187 от 26 юни 2014 г.).

2. „Възстановим ДДС" е ДДС, подлежащ на възстановяване от компетентен орган по приходите съгласно разпоредбите на ЗДДС, и представлява недопустим разход по тази наредба.

3. „Изкуствено създадени условия" са инвестиции, за които е установена функционална несамостоятелност и/или изкуствено създадени условия за получаване на помощта с цел осъществяване на предимство в противоречие с целите на мярката.

5. „Интензитет на помощта" е съотношението на публичното финансиране спрямо допустимите разходи по проекта, изразено в процент.

6. „Кандидат" е лице, подало проектно предложение към стратегия за ВОМР.

7. „Мярка" /„Подмярка"/ е съвкупност от дейности, спомагащи за прилагане приоритетите на Стратегията за ВОМР на МИГ и/или на ПРСР 2014 - 2020 г.

8. „Невъзстановим ДДС" е ДДС, неподлежащ на възстановяване от компетентен орган по приходите съгласно разпоредбите на ЗДДС, и представлява допустим разход по тази наредба.

9. „Нередност" е понятие по смисъла на чл. 2, параграф 1, т. 36 от Регламент № 1303/2013 г. 10. „Неопреодолима сила или извънредно обстоятелство" е понятие по смисъла на чл. 2, параграф 2 от Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ, L, бр. 347 от 20 декември 2013 г.).

11. „Обикновена подмяна" е замяна на дълготраен актив с друг, която не води до качествени или количествени изменения на произведения продукт.

12. „Обособена част от проекта" е завършен етап на изпълнение на проекта, който е обособен и е доведен до самостоятелна степен на завършеност.

15. „Получател на финансова помощ" е бенефициент по смисъла на Закона за управление на средствата от Европейските структурни и инвестиционни фондове.

16. „Проверка на място" е проверка по смисъла на Регламент (ЕО) № 809/2014.

20. „Референтни разходи" са пазарни цени, ползвани от ДФЗ за сравнение при определяне основателността на разхода за различни инвестиции и/или общи разходи, определени чрез сравнение с цени на националния пазар или в други държави - членки на Европейския съюз.

23. „Функционална несамостоятелност" е изкуствено разделяне на производствените и технологичните процеси в различни проекти с цел усвояване на средства над максималния размер на общо допустимите разходи по мярката.

25. „Финансова помощ" е безвъзмездна финансова помощ по смисъла на Закона за управление на средствата от Европейските структурни и инвестиционни фондове.

26. Изчисленията за определяне на сумите по СВОМР за територията на МИГ – се определят по курс 1,9558 лева за 1 евро

**Допълнителни пояснения и определения по условията за прилагане на мярка 4.1. от СВОМР на МИГ”:**

1.„Административни проверки" са проверки съгласно условията и разпоредбите на чл. 48 от Регламент за изпълнение (ЕС) № 809/2014.

2.„Авансово плащане" е плащане по смисъла на чл. 63 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ, L 347/487 от 20 декември 2013 г.).

14.„Икономически размер на стопанство" е размерът на земеделското стопанство, изразен в стандартен производствен обем.

17.„Колективни инвестиции" са инвестиции, свързани с осигуряване на сътрудничеството над 6 земеделски стопани или юридически лица, чрез приемане на по-ефективни и икономически изгодни инвестиции в общи съоръжения, оборудване, инфраструктура и др.

18.„Маркетинг на продукт" е притежаване или излагане с цел продажба, предлагане за продан, доставяне или изнасяне на пазара по какъвто и да било начин на даден продукт; маркетинг на продукт включва и дейностите по неговото съхранение, сортиране, маркиране, опаковане и транспортиране.

19.„Материални активи" са активи, отнасящи се до земя, сгради, машини и съоръжения.

20.„Междинно плащане" е плащане за обособена част от одобрената и извършена инвестиция.

21.„Международно признат стандарт" е стандарт, който е приет от международна организация по стандартизация или международна организация с дейност по стандартизация и е общодостъпен.

22.„Места по националната екологична мрежа Натура 2000" са защитените зони по смисъла на чл. 6, ал. 1 от Закона за биологичното разнообразие.

23.„Микропредприятия, малки предприятия, средни предприятия" са предприятия по смисъла на Закона за малките и средните предприятия.

24.„Млади земеделски стопани" са лица, които към момента на подаване на заявлението за подпомагане са на възраст между 18 навършени и 40 ненавършени години.

25.„Независими оферти" са оферти, подадени от лица, които не се намират в следната свързаност помежду си или спрямо кандидата:

а) едното участва в управлението на дружеството на другото;

б) съдружници;

в) съвместно контролират пряко трето лице;

г) участват пряко в управлението или капитала на друго лице, поради което между тях могат да се уговарят условия, различни от обичайните;

д) едното лице притежава повече от половината от броя на гласовете в общото събрание на другото лице;

е) лицата, чиято дейност се контролира пряко или косвено от трето лице - физическо или юридическо;

ж) лицата, едното от които е търговски представител на другото.

29.„Нередност" е всяко нарушение на правото на ЕС или на българското законодателство, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза.

31.„Оперативни разходи" са административните разходи и разходите, свързани с поддръжка и експлоатация на активите.

32.„Обособена част от инвестицията" е завършен етап на изпълнение на инвестицията, който е обособен и е доведен до самостоятелна степен на завършеност.

33.„Пазар на производител" е място по смисъла на Закона за стоковите борси и тържищата.

36.Подготовката на продукцията за продажба включва една или комбинация от дейности, свързани с почистването, подготовката за съхранение, съхранението, сортирането, маркирането, опаковането и транспортирането на земеделски продукти.

38.„Преработка на селскостопански продукти" е всяко обработване и технологично въздействие на селскостопански продукт, в резултат на което се получава продукт, който също е селскостопански продукт, с изключение на дейностите, извършвани в стопанството, необходими за приготвяне на животински или растителен продукт за първа продажба.

45. (Изм. - ДВ, бр. 69 от 2016 г., в сила от 02.09.2016 г.) „Първично селскостопанско производство" е производство на растителните и животинските продукти, изброени в Приложение № I по чл. 38 от Договора за функционирането на Европейския съюз, без да се извършват никакви по-нататъшни операции, с които се променя естеството на тези продукти.

46.„Разходи за консултантски услуги, свързани с подготовка и управление на проекта" са разходи, извършени преди подаване на заявлението за подпомагане и такива по време на изпълнение на проекта, които задължително включват подготовка на заявление за подпомагане, изработка на бизнес план, анализ за икономическа устойчивост на проекта и подготовка на заявки за плащане, включително отчитане и управление на проекта.

48.„Разходи за инвестиции за обикновена подмяна" са разходи за замяна на активи, които не водят до подобряване на цялостната дейност на кандидата.

49.„Рефинансиране на лихви" е възстановяване на извършените разходи за лихви по заеми.

50.„Референтни разходи" са цени и пределни стойности, ползвани от РА за сравняване при определяне основателността на разходите за различни инвестиции.

53.„Стандартен производствен обем" е стойността на продукцията, която отговаря на средната стойност за даден район за всеки един земеделски продукт, изчислена в евро по таблица съгласно приложение № 15.

55.„Съпоставими оферти" са оферти, които отговарят на запитването за оферта на кандидата и съдържат:

а) еднотипни основни технически характеристики - в случаите, когато се кандидатства за разходи за закупуване на машини и земеделска техника;

б) общ капацитет на оборудването - в случаите, когато се кандидатства за разходи за закупуване на оборудване или производствени линии, съставени от различни машини, съоръжения и оборудване;

в) количествено-стойностни сметки - в случаите, когато се кандидатства за разходи за извършване на строително-монтажни работи.

56.„Създаване на работни места" е нетното увеличение на броя на служителите в съответното предприятие в сравнение със средния им брой през предходните 12 месеца, след като от номиналния брой създадени работни места бъдат приспаднати изгубените през този период работни места.

58.„Уникален регистрационен номер" е регистрационен номер, който се издава на кандидата от служител в РА след положително становище от извършен преглед на документите към заявлението за подпомагане.